# Csongrád Városi Önkormányzat Képviselő-testületének

# 41/2020. (XII. 21.) önkormányzati

**r e n d e l e t e**

***a településkép védelméről szóló 1/2018.(II. 13.)*** ***önkormányzati rendelet hatályon kívül helyezéséről***

Csongrád Városi Önkormányzat Képviselő-testületének rendeletalkotási hatáskörét gyakorolva, Csongrád város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében és a településkép védelméről szóló 2016. évi LXXIV. törvény 12. § (2) bekezdés a)-g) pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában és az épített környezet alakításáról és védelméről szóló 1997. évi LXXVIII. törvény 57.§ (2)-(3) bekezdésében meghatározott feladatkörében eljárva, a következőket rendeli el:

1. **§** (1)Ez a rendelet **2021. január 1.** napjával lép hatályba.

 (2) Hatályát veszti a településkép védelméről szóló 1/2018.(II. 13.) önkormányzati rendelet.

|  |  |
| --- | --- |
|  | Bedő Tamáspolgármester  |
|  |  |
|  |  |

**Záradék**:

A rendelet kihirdetésének napja: 2020. december 21.

 Dr. Juhász László

jegyző

INDOKOLÁS

**1.§**

A Csongrád-Csanád megyei Kormányhivatal Jogi-és Hatósági Főosztályának információ kérés iránti kezdeményezése alapján észleltük, hogy a településképi rendelet megalkotása folyamatában nem került figyelembevételre több szakhatóság állásfoglalása, így többek között a Nemzeti Média- és Hírközlési Hatóság észrevétele. Mindezeken túl a Csongrád-Csanád megyei Főépítészi állásfoglalás is rávilágított arra, hogy Csongrád város településképi rendelete több szempontból jogszabálysértő. Fentiek alapján szükségessé vált a jogszabály hatályon kívül helyezése, egyúttal új rendelet megalkotása.